વિશ્વ હિન્દુ પરિષદ (વિહિપ)ના આંતરરાષ્ટ્રીય અધ્યક્ષ પ્રવીણ તોગડિયાએ પોતાની રાજકોટ મુલાકાતમાં ચીનના રાષ્ટ્રપતિની ભારત મુલાકાતથી ચેતતા રહેવાનું જણાવ્યું છે. ચાઇના આક્રમણખોર છે. હિન્દી ચીની ભાઇ ભાઇમાં હવે ઇતિહાસનું પુનરાવર્તન ન કરાવે તે જોવું જોઇએ. ચીનનો કબજો આપણી જમીન પર છે તેનાથી સાવધાન રહેવું જોઇએ. માત્ર ચાઇનીઝ ચીજવસ્તુઓ નહીં પણ રાજકીય સામાન પણ આવી રહ્યો છે. ચાઇનાનો ભરોસો ન કરવો જોઇએ.